Source: http://www.recfond.sk/index.php?www=news_detail&id_news=24
Timestamp: 2018-08-17 08:52:22+00:00

Document:
Recyklačný fond - Aktuality - Od 1. mája 2010 nadobúda účinnosť zákon č. 119/2010 Z. z. o obaloch
Od 1. mája 2010 nadobúda účinnosť zákon č. 119/2010 Z. z. o obaloch
Vzhľadom na to, že mnohé subjekty sa obracajú na Recyklačný fond s množstvom otázok, ktoré sa týkajú obalov a zákona o obaloch, Recyklačný fond sa rozhodol byť nápomocný a poskytnúť týmto subjektom niektoré základné informácie k uvedenej problematike.
V prvom rade však považujeme za veľmi dôležité uviesť, že problematika obalov a odpadov z nich nespadá do kompetencie Recyklačného fondu, ale patrí do pôsobnosti orgánov štátnej správy pre obaly a odpady z obalov, ktorými sú Ministerstvo životného prostredia SR, inšpekcia, Slovenská obchodná inšpekcia, krajské úrady životného prostredia a obvodné úrady životného prostredia.
Podľa ust. § 2 písm. g) zákona o obaloch povinnou osobou je fyzická osoba podnikateľ a právnická osoba, ktorá
3. uvádza na trh obaly s výnimkou výrobcov a dovozcov obalov, ktorí dodávajú nepoužité prázdne obaly povinným osobám uvedeným v bode 1.
Ako vyplýva z mnohých dopytov, veľa subjektov si mýli povinnosť registrácie v zmysle zákona č. 223/2001 Z. z. o odpadoch a povinnosť registrácie v zmysle zákona č. 119/2010 Z. z. o obaloch. Každý subjekt, ktorý je výrobcom alebo dovozcom niektorej komodity podľa zákona o odpadoch je povinný zaregistrovať sa v Recyklačnom fonde v zákonom stanovenej lehote do 30 dní od začatia výroby alebo dovozu danej komodity (§ 42 ods. 11, § 43 ods. 4, § 44 ods. 5, § 44a ods. 4, § 46 ods. 5, § 48 ods. 7, § 48f ods. 4, § 54 ods. 4 a § 54i ods. 4 zák. č. 223/2001 Z. z.). Registračný formulár sa nachádza na našej internetovej stránke www.recfond.sk v časti Prispievatelia -> Registrácia.
Pokiaľ ide o obaly a odpady z obalov každý subjekt, okrem registrácie v Recyklačnom fonde, je povinný požiadať o registráciu Ministerstvo životného prostredia SR, tak ako to ustanovuje § 9 zákona o obaloch.
Pre ilustráciu uvádzame v skrátenej forme znenie citovaného ustanovenia:
Registrácia povinných osôb a oprávnených organizácií
podľa ust. § 9 zák. č. 119/2010 Z. z. o obaloch
ods. 1 – povinná osoba a oprávnená organizácia sú povinné požiadať Ministerstvo životného prostredia SR (ďalej len „ministerstvo“) o zápis do registra ( http://obaly.sazp.sk/ )
ods. 2 – register je verejne prístupný na internetovej stránke ministerstva.
ods. 3 – žiadosť o zápis do registra sa podáva písomne v štátnom jazyku ministerstvu do 30 dní odo dňa začatia podnikania
ods. 4 a ods. 5 pojednávajú náležitostiach, ktoré musí spĺňať žiadosť o zápis do registra podnikateľa – fyzickej osoby, právnickej osoby a oprávnenej organizácie. Okrem obchodného mena, IČO, identifikácie štatutárov aj spôsob zabezpečenia povinnosti zberu odpadu z obalov podľa ust. § 7 ods. 1 zák. o obaloch, spôsob informovania spotrebiteľov podľa ust. § 7 ods. 9 zák. o obaloch, ďalej obalové materiály, pre ktoré zabezpečuje povinnosť zberu odpadov z obalov a spôsob zabezpečenia zhodnocovania a recyklácie odpadov z obalov.
ods. 6 – oprávnená organizácia uvedie v žiadosti o zápis do registra aj zoznam povinných osôb, pre ktoré zabezpečuje zber odpadov z obalov, ich zhodnocovanie a recykláciu.
ods. 7 – za predpokladu splnenia zákonom požadovaných náležitostí, ministerstvo zapíše povinnú osobu alebo oprávnenú organizáciu do registra do 5 (piatich) dní od doručenia žiadosti a potvrdenie o zápise im zašle do 30 (tridsiatich) dní od zápisu do registra.
Ods. 8 a ods. 9 – pojednáva o tom, že ak žiadosť o zápis do registra neobsahuje zákonom predpísané náležitosti, ministerstvo vyzve žiadateľa na odstránenie nedostatkov v ním stanovenej lehote a ak žiadateľ žiadosť nedoplní, ministerstvo oprávnenú organizáciu do registra nezapíše.
Ods.10 – ukladá zapísaným subjektom povinnosť oznámiť ministerstvu zmenu údajov, ktoré uviedli v žiadosti do 30 dní od vzniku zmeny.
Ods. 11 – oprávnená organizácia má povinnosť zaslať ministerstvu vždy do 10 (desiateho) dňa po uplynutí predchádzajúceho kalendárneho štvrťroka zoznam povinných osôb, pre ktoré zabezpečuje zber odpadov z obalov, ich zhodnocovanie alebo recykláciu s vyznačenými zmenami.
Ods. 12 – oprávnenú organizáciu, ktorá si nesplnila niektorú povinnosť podľa ust. § 8 ods. 2 , a to ani po výzve, ministerstvo z registra vyčiarkne.
Ods. 13 – k vyčiarknutiu povinnej osoby a oprávnenej organizácie z registra ministerstvo pristúpi ak tieto subjekty už nevykonávajú podnikateľskú činnosť a písomne im to oznámi.
Úplné znenie zákona č. 119/2010 Z. z. o obaloch a o zmene zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov je zverejnené na našej internetovej stránke www.recfond.sk v časti O fonde -> legislatíva.
Pre úplnosť vyššie uvedenej informácie ešte uvádzame, že podľa zákona č. 223/2001 Z. z. o odpadoch v platnom znení, okrem povinnosti registrovať sa v Recyklačnom fonde existuje ešte povinnosť výrobcu batérií a akumulátorov (§ 48a ods.11) podať na ministerstvo žiadosť o zápis do Registra výrobcov batérií a akumulátorov (§ 48f ods. 5 písm. c) a taktiež existuje povinnosť výrobcu elektrozariadení (§54a ods.11), diaľkového výrobcu elektrozariadení (§54b ods.3 písm. d) a zahraničného výrobcu elektrozariadení (§54b ods.4 písm. d) požiadať ministerstvo o zápis do Registra výrobcov elektrozariadení.

References: § 2
 § 43
 § 44
 § 44
 § 46
 § 48
 § 48
 § 54
 § 54
 § 9
 § 9
 § 7
 § 7
 § 8